**Втор јавен состанок на Агенцијата за аудио и аудиовизуелни медиумски услуги за 2019 година**

**Добиени ставови и мислења и став на Агенцијата по истите**

**17.06.2019 година**

Вториот јавен состанок на Агенцијата за аудио и аудиовизуелни медиумски услуги се одржа во просториите на Агенцијата, Палата Панко Брашнаров, на 17 јуни 2019 година, со почеток во 12 часот.

Воведно обраќање имаше директорот на Агенцијата, д-р Зоран Трајчевски, кој ги презентираше активностите од изминатиот квартал, спроведени согласно Годишната програма за работа на Агенцијата. На состанокот беа промовирани и двете публикации „Политика за медиумска писменост“ и „Регулаторните тела за медиуми и заштитата на малолетните лица“, подготвени во рамки на зедничкиот проект на Европската Унија и Советот на Европа - Зајакнување на судската експертиза за слободата на изразување и за медиумите во Југоисточна Европа (Јуфрекс).

На крајот на состанокот беше отворена панел дискусија, на која присутните имаа можност да постават прашања и да дадaт свои коментари.

**Панел дискусија: прашања и мислењe од Агенцијата**

***Марија Спасовска од Радио Канал 77*,** постави две прашања, првото во однос на тоа дали презентираните публикации ќе бидат доставени до училиштата, за да можат да бидат искористени, во рамки на наставата посветена на медиумската писменост. Второто прашање беше дали Агенцијата гледа партнери кај граѓанскиот сектор, ако се земе во обзир дека некои невладини организации спроведоа проекти за медиумска писменост со поддршка на Европската Унија.

***Емилија Петреска-Камењарова, раководителка на Одделението за заштита на човекови права и медиумска писменост во АВМУ,***одговори дека Политиката за медиумска писменост во печатена форма нема да биде дистрибуирана до училиштата, но во електронска верзија е објавена на веб станицата [www.mediumskapismenost.mk](http://www.mediumskapismenost.mk), од каде е достапна за преземање на пошироката јавност. Кога Агенцијата ќе ја добие во електронска форма и Публикацијата Регулаторните тела за медиуми и заштитата на малолетните лица, исто така ќе биде споделена на оваа веб страница. Досега, до сите основни училишта во нашата земја, Агенцијата има доставено материјали поврзани со медиумската писменост (ДВД насловено „Информации, видеа и други документи за МЕДИУМСКАТА ПИСМЕНОСТ“ и леток насловен „За медиумската писменост“). Во рамки на проектот „Со критичко мислење до граѓани со медиумска умешност – КриТинк“, којшто во моментов го работат Фондацијата за интернет и општество – Метаморфозис и Центарот за европски стратегии Евротинк, се работи на нов прирачник којшто ќе може да најде примена во образованието. Овој нов прирачник, ќе биде доставен до образовните институции, а за тоа дали ќе се достави до основните или до средните училишта, ќе биде одлучено во рамки на Мрежата за медиумска писменост.

Треба да се има предвид дека веб страницата на Мрежата, [www.mediumskapismenost.mk](http://www.mediumskapismenost.mk), ја администрира Агенцијата, но Мрежата е заедничка, односно на сите нејзини членки. Во скоро време, Мрежата ќе биде одвоена како посебен идентитет од Агенцијата, ќе бидат одбрани органи на Мрежата и таа ќе има сопствено лого. Сите граѓански организации коишто во моментов работат на проекти за медиумска писменост, се членки на Мрежата и се директно поддржани или директно соработуваат со Агенцијата или со други членки на Мрежата.

**Прилог**

**Листа на присутни на вториот јавен состанок за 2019 година**

|  |  |  |
| --- | --- | --- |
| **Листа на присутни учесници на вториот јавен состанок за 2019 година на Агенцијата за аудио и аудиовизуелни медиумски услуги** | | |
| **Бр.** | **Име и презиме** | **Институција** |
| 1 | д-р Зоран Трајчевски | Агенција за аудио и аудиовизуелни медиумски услуги |
| 2 | Зоран Фиданоски |
| 3 | м-р Драгица Љубевска |
| 4 | м-р Емилија Јаневска |
| 5 | м-р Емилија П.Камењарова П.Камењарова П.Камењарова |
| 6 | д-р Ивана Стојановска |
| 7 | Виктор Стојанов |
| 8 | Марина Трајкова |
| 9 | Луција Ѓурковиќ |
| 10 | Несрин Махмут |
| 11 | м-р Магдалена Д. Довлева |
| 12 | Цветанка Митревска |
| 13 | Весна Симоновска |
| 14 | Благој Христов | Македонски Телеком |
| 15 | Вера Самарџиева | Македонски Телеком |
| 16 | Весна Никодиновска | МИМ |
| 17 | Лазар Јанев | 1 ТВ |
| 18 | Олга Самерова | Конеду Глобал |
| 19 | Вања Мицевска | Канал 77 |
| 20 | Марија Спасовска | МИА |